lv en lv nl en lv lv sl lv en nl en lv lv lv zh es lv lv lv lv lv lv lv lv lv lv lv en lv en lv lv lv lv en lv en lv lv lv lv en lv en lv en hbs_lat lv en uz lv lv lv lv en lv lv en lv lv lv lv en eo lv en lv lv lv lv fr nl lv lv lv lv en lv lv lv lv lv en lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv hbs_lat lt lv lv lv lv lv lv eu lv en
Kontrolējam sāpes ar ēdienu. Produkti, kam piemīt izteikts pretiekaisuma efekts | Mammamuntetiem.lv
Jaunākie raksti Ziņas Grūtniecība Bērns Ģimene un attiecības Māja un dārzs Skaistums un veselība Svētki Receptes Viedokļi Žurnāli Video Viedā māja
Vai zinājāt, ka ar diētu var samazināt sāpes? Veselīga diēta ir ikvienas ārstēšanas programmas sastāvdaļa, lai kāda slimība būtu skārusi.
Čili pipari satur kapsaicīnu, kas rada dedzinošo sajūtu mutē, un tieši tas nodrošina šā produkta pretiekaisuma iedarbību.
Kā gan ēdiens var ietekmēt hroniskas sāpes? Izrādās, tas ir saistīts ar iekaisumu. Ir produkti, kas veicina iekaisumu, un ir tādi, kas sekmē tā samazinājumu un neļauj iekaisumam veidoties. Iekaisums – tās ir sāpes, apsārtums, dedzināšana un tūska. Samazināt iekaisumu ir svarīgi visiem, kam ir kādas hroniskas slimības, taču jo īpaši būtiski tas ir cilvēkiem ar autoimūnām slimībām un reimatoīdo artrītu, kad ļoti stipri sāp locītavas. Iekaisums šajos gadījumos ne vien veicina sāpes, bet var arī paātrināt slimības progresēšanu.
Kā rodas bērni. Multfilma bērniem
15 profesora Danilāna atziņas, kas mainīs jūsu dzīvi
Noskaties pats un parādi bērniem jauno multenīti "Kā rodas bērni"
Pretsāpju zāļu varā: kā dabiski atbrīvoties no medikamentu atkarības
Baznīcas zvani un citas metodes pret galvassāpēm. Izmēģini, pirms iedzer tableti
4 produktu grupas, kas nāks par labu gremošanas sistēmai
Visbiežāk, ja ir iekaisums, mēs lietojam pretiekaisuma medikamentus, taču var palīdzēt pretiekaisuma diēta, un tas ir zinātniski apstiprināts fakts.
2019. gadā zinātnieku komanda no vairākām Eiropas valstīm kā Norvēģija, Rumānija, Itālija un Beļģija secināja, ka flavonoīdi, ko satur ogas, sarkanvīns un zaļā tēja, ļauj efektīvi samazināt sāpes, jo flavonoīdi organismā samazina iekaisumu (nomācot enzīmus, kas veicina iekaisuma veidošanos). Pētnieki īpaši izcēla zemenes, kas bija noderīgas cilvēkiem ar osteoartrītu, kam sāpēja ceļu locītavas, taču flavonoīdus satur arī citi produkti, piemēram, āboli, sīpoli, ķiploki, krustziežu dzimtas dārzeņi kā puķkāposti un brokoļi, arī ingvers, citrusaugļi, šokolāde un kafija. Un šie flavonoīdi tieši tāpat darbojas arī citu sāpju gadījumos. Tā, piemēram, citā pētījumā pretiekaisuma diēta ļāva samazināt sāpes sievietēm, kas cieta no fibromialģijas – tā ir slimība, ko raksturo plašas muskuļu un locītavu sāpes, nespēks un nogurums.
Ietekmē zarnas un imūnsistēmu
Pētnieki skaidro, ka pretiekaisuma diētas labvēlīgais iespaids ir saistīts ar zarnu trakta mikrovidi jeb baktēriju kopumu, kas tās apdzīvo, un imūnsistēmu. Ir zināms, ka 75% imūnsistēmas “mājo” zarnu traktā un labvēlīgās baktērijas atbalsta imūnsistēmas darbību. Ja ēdam pārtiku, kas veicina iekaisumu, imūnsistēma nepārtraukti ir kaujas gatavībā un organismā nemitīgi tiek uzturēts neliels iekaisums.
Izpētīts, ka patiesībā uz neveselīgu pārtiku imūnsistēma reaģē tāpat kā uz bakteriālu infekciju. Ja iekaisums ilgtermiņā nesamazinās, tas bojā veselās šūnas un izraisa nepārejošas muskuļu un locītavu sāpes.
Imūnsistēmas darbību ietekmē arī noteiktu uzturvielu deficīts – cinks, selēns, dzelzs, folijskābe, A, C, E vitamīni, B6 vitamīns –, ir svarīgi, lai šo vielu netrūktu. Taču vispārliecinošākie pierādījumi gūti par antioksidantu, konkrēti – polifenolu, nozīmi pretiekaisuma efekta nodrošinājumā.
Drošākais veids, kā atbalstīt imūnsistēmas funkcijas un tādējādi samazināt hronisku iekaisumu, – izslēgt no uztura produktus, kas iekaisumu uztur, un iekļaut produktus, kas satur vajadzīgās vielas, lai iekaisumu samazinātu.
Viena no vislabāk zināmajām diētām ar atzītu pretiekaisuma iedarbību ir Vidusjūras diēta. Tā paredz ēst daudz svaigu augļu, ogu un dārzeņu, iekļaut ēdienkartē tumši zaļo lapu dārzeņus, riekstus, pākšaugus, pilngraudu produktus un uzņemt labās taukvielas no olīveļļas, linsēklām un treknajām zivīm. Īsi sakot, pārtikt no tā, kas bagātīgi satur antioksidantus, Omega 3 taukskābes, prebiotikas un probiotikas.
Vienkārša iespēja, kā plānot ēdienkarti, lai uzņemtu vairāk antioksidantu, – izraudzīties augļus un dārzeņus visās varavīksnes krāsās.
Piemēram, karotenoīdus, kas ļauj samazināt iekaisumu, meklēt dzeltenajos, sarkanajos un oranžajos augļos un dārzeņos: burkānos, tomātos, kabačos, arbūzos, persikos, melonēs. Probiotikas un prebiotikas, kas sekmē veselīgu zarnu mikrobiomu, uzņemt ar fermentētiem dārzeņiem – skābētiem kāpostiem un kimči – un produktiem, kuros ir daudz šķiedrvielu. Bet iekaisumu samazinošās Omega 3 taukskābes nodrošināt ar jūras produktiem, zivīm, linsēklām un čia sēklām.
Uzturzinātnieki arī saka, ka svarīgi neapstāties pie pāris favorītiem, kas garšo vislabāk, bet gādāt, lai katru dienu šķīvī būtu iespējami lielāka produktu daudzveidība, savukārt pats šķīvis būtu mazs, jo kopumā ieteicams ēst mazāk. Un vēl – sagatavoties, ka process nebūs ātrs. Diēta nav brīnumtablete, ko iedzer, un sāpes pazūd. Taču tas ir saudzīgs un efektīvs veids, kā no hroniska iekaisuma un sāpēm atbrīvoties pavisam.
5 produkti, kam piemīt izteikts pretiekaisuma efekts
Čili pipari satur kapsaicīnu, kas rada dedzinošo sajūtu mutē, un tieši tas nodrošina šā produkta pretiekaisuma iedarbību. Čili piparos ir arī B6 vitamīns, C vitamīns, bēta karotīns, ko organisms pārveido A vitamīnā, kālijs un šķiedrvielas. Ja čili šķiet par stipru, var lietot papriku.
Kurkumā ir kurkumīns, un pētnieki atzinuši, ka šī viela padara kurkumu pat tik efektīvu kā daži pretiekaisuma medikamenti. Kurkumīns ir ārkārtīgi spēcīgs antioksidants. Tas iedarbojas, bloķējot molekulu, kas spēj iekļūt šūnas kodolā un aktivizēt ar iekaisumu saistītos gēnus.
Kurkumu var pievienot jebkam: salātiem, zupām, sacepumiem, smūtijiem, bet pārspīlēt tomēr nav ieteicams, jo kurkuma satur oksalātus, kas var veicināt nierakmeņu veidošanos. Un labāk lietot bioloģiski sertificētu produktu, jo kurkumas pulverim var būt pievienotas arī veselību ne tik veicinošas sastāvdaļas.
Ķiplokiem pretiekaisuma īpašības nodrošina sēra savienojumi, kas ir to sastāvā, un izpētīts, ka tie var palīdzēt samazināt locītavu sāpes. Šie aktīvie savienojumi apveltīti arī ar citām spējām – tiem piemīt pretmikrobu un pretvēža efekts. Vienīgā sliktā ķiploku īpašība ir to smaka. Un jutīga gremošanas sistēma pēc ķiploku ēšanas var reaģēt ar grēmām un gāzēm.
Ķiršos ir antocianīni, un antocianīniem ir pārbaudīts pretsāpju efekts. Izpētīts, ka šīs bioloģiski aktīvās vielas labi palīdz samazināt osteoartrīta iekaisumu un sāpes. Vēl ķirši satur C vitamīnu un polifenolus, kam tāpat piemīt antioksidatīvas un pretiekaisuma īpašības.
Veselībai par labu nāk gan skābo ķiršu ēšana, gan skābo ķiršu sulas dzeršana, lai gan veselību veicinot arī saldie ķirši, kas kādam varētu likties garšīgāki.
Vēl viena laba ziņa – šīs sulīgās ogas, pateicoties sastāvam, spēj ne tikai iesaistīties sāpju remdēšanā, bet arī līdzsvaro vielmaiņas procesus un veicina imūnsistēmas darbību.
Tās ir Omega 3 taukskābes, ko bagātīgi satur treknās zivis un kuru dēļ lasi ieteicams iekļaut uzturā, ja grib samazināt sāpes. Omega 3 taukskābes apgrūtina leikocītu un citokīnu veidošanos, kas abi ir iesaistīti iekaisuma procesā. Omega 3 taukskābes neļauj tam vispār sākties. Izpētīts, ka cilvēkiem, kas regulāri ēd treknas zivis, ir mazāki draudi pieredzēt reimatoīdo artrītu.
Pētnieki iekaisumu saista arī ar magnija trūkumu, un daudzi šo minerālvielu neuzņem pietiekamā apjomā. Magniju satur tumši zaļo lapu dārzeņi, pilngraudu produkti, pupiņas, jogurts.
Arī šie palīdz pieveikt sāpes:
Kefīrs un grieķu jogurts
Krustziežu dzimtas dārzeņi kā brokoļi, Briseles kāposti, ziedkaposti
Rieksti, sēklas, pupiņas un pilngraudu produkti (mieži, griķi, auzas, kvinoja, brūnie rīsi, rudzi, spelta un kvieši)
Veselīgi tauki kā olīveļļa un avokado
4 padomi, kā padarīt ēdienu veselīgāku
1. Gatavojot izmantojiet olīveļļu.
2. Ikreiz pievienojiet ēdienam garšvielas: ingveru, kurkumu, svaigus un kaltētus garšaugus, ķiplokus.
3. Ik pa laikam aizstājiet gaļu ar lēcām un pupiņām, sarkano gaļu lietojiet retumis.
4. Iekļaujiet brokastu maltītē riekstus un riekstu sviestu.
Pretiekaisuma diēta vislabāko efektu nodrošina kompleksā ar fiziskajām aktivitātēm, mierīgu prātu (labu stresa menedžmentu) un normālu svaru. Ja ir liekie kilogrami, tad  to zaudēšanai pašai par sevi būs pretiekaisuma un sāpes samazinošs iespaids.
Veselīgs uzturs Iekaisums Sāpes Zarnu mikroflora Magnijs Imunsistēma
Ukraina Video padomi Valsts atbalsts Zīdainis Atbild ginekologs Idejas vakariņām Iesnas Ķirbji Rudens Kur šodien atpūsties
Daumants, Druvvaldis – personvārdu skaidrojums
630 eiro gadā izmetam atkritumos, Jeb 3 zelta likumi, kā pirkt un uzglabāt pārtiku
Aizdomās par dzimumnoziegumu pret nepilngadīgajiem aiztur Carnikavas pamatskolas skolotāju
Kā rodas bērni. Multfilma bērniem
Rīdzinieki aicināti pieteikties izglītības pabalstam un mācību piederumu pakai. Kam tie pienākas?
Kas jādara, kad grūtniecei noiet ūdeņi
Vai malkas apkures atbalsts pienākas arī tiem, kas malku mežā sarūpē paši?
Kā rodas bērni. Multfilma bērniem
Ikdienas rūpes posta attiecības. Vai vajag mīlēties, ja negribas?
Četri bērni – tas mūsdienās nav daudz! Sirsnīga saruna ar aktieri Kasparu Znotiņu
15 profesora Danilāna atziņas, kas mainīs jūsu dzīvi
Noskaties pats un parādi bērniem jauno multenīti "Kā rodas bērni"
Viegli smaržīgs un iedarbīgs. Vai zini, kas tas ir?
Galvenie iemesli, kas traucē veiksmīgi samazināt svaru
Sapūstas ausis un angīna karstākajā vasaras dienā... Kāpēc bērni slimo arī vasarā?
Bērnu slimnīcā sāks izmantot ierīci, kas pilnībā ļaus izārstēt epilepsiju daudziem bērniem
Vairāk rakstu no "Skaistums un veselība"
Īpašas rūpes par mazuli!
Jaundzimušā bērniņa ādas pielāgošanās dzīvei ārpus mammas punča
Iemesli, kāpēc ir jāmazgā visas bēbīša drēbes, arī jaunas
Pazīmes, kas liecina, ka mazulim ir alerģiska reakcija uz veļas mazgāšanas līdzekli
© SIA Mammām un tētiem, 2022. Satura kopēšana un pārpublicēšana komerciālos nolūkos aizliegta.
All Copyright © SIA Mammām un tētiem. All rights reserved.